Diari Oficial de la Generalitat Valenciana


Sumari del DOGV 5822, del 06-08-2008 (2008/9586)

Notificació, expedient VIVI/049805/229, a Silvestria SL.
--------------------------------------------------------

### Dades del document

Número de DOGV
:   5822

Data del DOGV
:   06-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9586


Data del document
:   12-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació, expedient VIVI/049805/229, a Silvestria SL. [2008/9586]  
De conformitat amb el que estableix l'art. 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la resolució a Silvestria SL. amb expedient VIVI/049805/229.  
"Resolució  
Vist el procediment sancionador VIVI/049805/229 seguit contra Silvestria, SL per infracció del règim legal que regula els habitatges de protecció pública.   
Vist que amb data 29/12/2006 l'instructor del procediment va elevar l'oportuna proposta de resolució.  
Vist que la part expedientada no formula al·legacions a aquesta.  
Atés que d'acord amb el que estableix l'article 130.1 de la Llei 30/1992, de 26 de novembre, i l'article 2 de la Llei 1/1997, de 21 de febrer, de la prova practicada en aquest procediment resulta provat que, dels vicis i defectes constructius existents en l'habitatge situat al carrer Hispanida, núm. 13, 5ª, resulta responsable Silvestria, SL, com a promotor de l'edifici.  
Atés que d'acord amb el que estableix l'article 8.3 de la Llei 1/1997, de 21 de febrer, en la graduació de la sanció que s'ha d'imposar ha de tenir-se en compte el perjudici causat al denunciant per les deficiències existents en l'habitatge, i també la falta de voluntat dels expedientats a l'hora de realitzar les reparacions proposades, ja que en cap moment han mostrat voluntat de reparar els defectes constatats en la instrucció del procediment. En conseqüència, la sanció que s'ha d'imposar dins dels límits, mínim de 3.005, 07 euros i màxim de 30.050,60 euros, considerant les circumstàncies indicades, és de 4.210 euros.  
Atés que en la tramitació del procediment s'han observat les normes contingudes en el Reial decret 1398/1993, de 4 d'agost, i, supletòriament, les contingudes en el títol IX de la Llei de règim jurídic de les administracions públiques.  
Atés que és competència d'aquest Servei Territorial d'Habitatge i Projectes Urbans la resolució d'aquest procediment, en virtut del que disposa l'Ordre de 15 de febrer de 2007 de la Conselleria de Territori i Habitatge.  
Vistos els preceptes legals esmentats, la Llei 1/1997, de 21 de febrer, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent, resolució:  
1. Imposar a Silvestria, SL, com a autor d'una falta molt greu, prevista i sancionada com a tal en l'art. 6.10 de la Llei 1/1997, una multa de 4.210- (quatre mil dos-cents deu euros).  
2. Obligar Silvestria, SL a realitzar, ella mateixa o a costa seua, en el termini màxim de quinze dies les obres següents:  
- Adaptar les dimensions de la barana d'alumini de la finestra de la cuina a les dimensions del buit i fixar-la correctament als laterals d'aquest.  
- Substituir el taulellet clivellat de la cuina i la sanefa del bany i posterior rejuntada d'aquestes peces.  
- Acabar el paviment del traster número 2.  
- Ajustar les ferramentes de seguretat de fusteria de les portes de pas als dormitoris. També dels banys i de la porta d'accés a habitatge, i les ferramentes de penjar de l'armari del dormitori principal.  
- Ajustar la fulla de la porta del bany de manera que no fregue amb el paviment.  
- Ajustar les ferramentes de seguretat de tancaments metàl·lics.  
Contra aquesta resolució, que no esgota la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció d'aquesta notificació, de conformitat amb el que preveu l'art. 114 de la Llei de règim jurídic de les administracions públiques.  
En el cas que no interpose recurs, haurà de pagar la sanció mitjançant l'imprés que s'adjunta, en qualsevol de les entitats bancàries que figuren al marge esquerre d'aquest imprés, i haurà de remetre a aquest Servei Territorial una còpia d'aquest exemplar, ja que si no consta el justificant en el procediment la sanció es cobrarà per via de constrenyiment. El pagament de la sanció haurà de fer-se efectiu en els terminis previstos en l'article 62 de la Llei 58/2003, de 17 de desembre, general tributària".  
Les sancions notificades entre els dies 1 i 15 del mes han de pagar-se des de la data de notificació fins al dia 20 del mes següent o, si aquest no és hàbil, fins a l'immediat hàbil posterior.  
Les sancions notificades entre els dies 16 i últim de mes han de pagar-se des de la data de notificació fins al dia 5 del segon mes posterior o, si aquest no és hàbil, fins a l'immediat hàbil posterior.  
Si la part dispositiva de la resolució ordena l'execució de les obres i, independentment de l'anterior, se us requereix formalment, d'acord amb el que disposa l'art. 13 de la Llei 1/1997, de 21 de febrer, de la Generalitat Valenciana, perquè les executeu en el termini fixat, i us advertim que, si no és així, l'administració n'aconseguirà l'execució forçosa, i us imposarà successives multes coercitives, en relació amb l'art. 96 de la Llei de règim jurídic de les administracions públiques i disposicions concordants del Reial Decret Legislatiu 31/78 i Reial Decret 3148/78, de 31 d'octubre i 10 de novembre, respectivament.  
Us advertim igualment que si s'incompliu l'anterior requeriment es podrà instruir un nou expedient sancionador, d'acord amb el que estableix l'art. 166 del Reglament d'habitatges de protecció oficial.  
València, 12 de novembre de 2007.- El cap del Servei Territorial: José María Vacas Tatay